पाएं अपने शहर की ताज़ा ख़बरें और फ्री ई-पेपरडाउनलोड करें
जिले की मार्केट कमेटी नवांशहर, बंगा व बलाचौर में अभी तक 2 लाख 56 हजार 246 मीट्रिक टन से अधिक गेहूं की खरीद की जा चुकी है जबकि अभी तक मंडियों में 2 लाख 57 हजार 503 मीट्रिक टन गेहूं की आमद हो चुकी है। अब तक की गई खरीद बीते साल की कुल खरीद से 10 फीसदी अधिक है यानि कुल खरीद का आंकड़ा 110 फीसदी तक पहुंच गया है। अब तक पनग्रेन ने 73923 एमटी, एफसीआई ने 33487 एमटी, मार्कफैड ने 58077 एमटी, पनसप ने 60619 एमटी, वेयरहाउस कार्पोरेशन ने 30118 एमटी गेहूं की खरीद की है।
जिला मंडी अधिकारी ने बताया कि जिले की मंडियों में खरीदे गए गेहूं के तहत करीब 454 करोड़ रुपए से अधिक पेमेंट किसानों के खातों में सीधे डाल दी गई है। उन्होंने बताया कि मंडियों में लिफ्टिंग लगातार जारी है और मंडियों से 1 लाख 45 हजार 640 मीट्रिक टन गेहूं से अधिक की लिफ्टिंग की जा चुकी है। उन्होंने बताया कि मंडियों में अभी गेहूं की आमद कम होने लगी है, जिसके चलते छोटी मंडियां 10 मई को जबकि बड़ी मंडियां नवांशहर, बंगा व बलाचौर 15 मई तक गेहूं की आमद न के बराबर होने की उम्मीद है। हालांकि सरकार के अनुसार मंडियों में खरीद 31 मई तक जारी रखी जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn